Ακαδημία Ασπάιρ

Η Ακαδημία Ασπάιρ (αγγλικά: Aspire Academy, ) είναι αθλητική ακαδημία με έδρα τη Ζώνη Ασπάιρ στο Κατάρ. Ιδρύθηκε το 2004 με σκοπό να ανιχνεύει και να βοηθάει να εξελιχθούν Καταριανοί αθλητές, ενώ επίσης τους παρέχει δευτεροβάθμια εκπαίδευση.

Ιστορία 

Η Ακαδημία Ασπάιρ ιδρύθηκε με το διάταγμα του Εμίρη, αρ. 16 του 2004, ως ανεξάρτητη υπηρεσία χρηματοδοτούμενη από την κυβέρνηση που θα έδινε αναφορά απευθείας στον Εμίρη Σέιχη Χαμάντ Μπιν Χαλίφα Αλ Τάνι μέσω του κληρονόμου Σέιχη Ταμίμ Μπιν Χαμάντ Αλ Τάνι.

Αργότερα, ένα διάταγμα του Εμίρη - Νο.1 του 2008 - ενσωμάτωσε την Ακαδημία Ασπάιρ ως μια στρατηγική επιχειρηματική μονάδα (SBU) στη νέα, μητρική οργάνωση του Ιδρύματος Ζώνης Ασπάιρ. Παρά τη μετάβαση από ανεξάρτητο κυβερνητικό όργανο σε SBU, ο αρχικός σκοπός και οι στόχοι της Ακαδημίας Ασπάιρ παρέμειναν οι ίδιοι.

Στις 17 Νοεμβρίου 2005, ο Εμίρης Σέιχης Χαμάντ Μπιν Χαλίφα Αλ Τάνι ηγήθηκε μιας τελετής έναρξης στον Θόλο Ασπάιρ, σηματοδοτώντας ουσιαστικά την παγκόσμια ανακοίνωση της Ακαδημίας Ασπάιρ ως διεθνούς ινστιτούτου υψηλού κύρους. Με τα χρόνια, έχει λάβει διεθνή αναγνώριση.

Η Ασπάιρ είναι ιδιοκτήτρια της ισπανικής Κουλτουράλ ι Ντεπορτίβα Λεονέσα και της βελγικής ΚΑΣ Όιπεν. Τον Αύγουστο του 2017, η ισπανική Ατλέτικο Αστόργκα ΦΚ ανακοίνωσε τη σύνδεσή της με την Ακαδημία Ασπάιρ. Ο σύνδεσμος είδε μερικούς παίκτες με βάση την Ασπάιρ να εντάσσονται στην ομάδα. Από τις 3 Ιανουαρίου 2018, η Ασπάιρ έχει επίσης επίσημη συνεργασία με την αγγλική Λιντς Γιουνάιτεντ. Έχουν επίσης δορυφορική ακαδημία στην Σενεγάλη.

Τον Ιανουάριο του 2019 και τον Ιανουάριο του 2020, το συγκρότημα φιλοξένησε το φιλικό τουρνουά Match Premier Cup.

Επιτεύγματα

Ποδόσφαιρο 
Το 2014, η Εθνική Κατάρ U19, αποτελούμενη αποκλειστικά από προηγούμενους ή τρέχοντες φοιτητές-αθλητές της Ακαδημίας Ασπάιρ, κέρδισε το Ασιατικό Πρωτάθλημα U19 του 2014 στη Μιανμάρ, για πρώτη φορά στην ιστορία του Κατάρ. Με τους ίδιους παίκτες της Ασπάιρ, η Εθνική Κατάρ ανδρών κατάφερε να κατακτήσει το πρώτο της Ασιατικό Κύπελλο Εθνών το 2019.

Αθλητισμός 

 Ο Μουτάζ Εσά Μπαρσίμ, απόφοιτος της Ακαδημίας Ασπάιρ που ειδικεύεται στο άλμα εις ύψος, ήταν ο Παγκόσμιος Πρωταθλητής Κλειστού Στίβου το 2014 και ο Παγκόσμιος Πρωταθλητής το 2017 και το 2019. Κατέχει το ρεκόρ της Ασίας και το δεύτερο καλύτερο άλμα σε ανοιχτό στίβο στην ιστορία, το οποίο πραγματοποίησε στο Diamond League 2014.
 Ο Αμπντουλά Αλ Ταμίμι, επαγγελματίας παίκτης σκουός, όπου ήταν επίσης ένας ποδοσφαιριστής που ανιχνεύτηκε από την Αλ Σαντ στην Ακαδημία Ασπάιρ, χορηγήτε από τη Red Bull και είναι το νούμερο 1 στο Κατάρ και το νούμερο 27 παγκοσμίως.
 Ο Ασράφ Αμγκάντ Ελσεΐφι, αθλητής που ειδικεύεται στη σφυροβολία, αποφοίτησε από την Ακαδημία Ασπάιρ το 2014, κέρδισε χρυσό μετάλλιο στο Ασιατικό Πρωτάθλημα Στίβου Νέων του 2012 και στο Παγκόσμιο Πρωτάθλημα Στίβου Νέων του 2012, δημιουργώντας ένα νέο Παγκόσμιο Ρεκόρ Νέων και την Καλύτερη Επίδοση Νέων. Το 2014, ο Ασράφ έγινε ο 1ος αθλητής που υπερασπίστηκε επιτυχώς τον τίτλο του στο Παγκόσμιο Πρωτάθλημα Στίβου Νέων.

Αντιπαραθέσεις 
Υπήρξαν πολλές αντιπαραθέσεις σχετικά με την Ακαδημία. Μια τέτοια αντιπαράθεση είναι ο ισχυρισμός ότι το Κατάρ αγόρασε ψήφους για να φιλοξενήσει το Παγκόσμιο Κύπελλο του 2022 με την ακαδημία, με επικριτές να δηλώνουν ότι η Ασπάιρ έστειλε ανιχνευτές ταλέντων στην Ταϊλάνδη και τη Γουατεμάλα, χώρες με μικρή ποδοσφαιρική ιστορία, λόγω του ότι και οι δύο χώρες έχουν εκπροσώπηση στην Εκτελεστική Επιτροπή της FIFA. Επιπλέον, η Παραγουάη, μία από τις χώρες με ένα πρόγραμμα που άνοιξε πρόσφατα, είναι η χώρα του προέδρου της Ποδοσφαιρικής Συνομοσπονδίας Νοτίου Αμερικής, Νικολάς Λεόζ. Οι δηλώσεις απορρίφθηκαν από το Κατάρ.

Ειδικότερα, υπήρξαν πολλοί ισχυρισμοί ότι το Κατάρ σκοπεύει να αφομοιώσει τους παίκτες της ακαδημίας στην ομάδα του Παγκοσμίου Κυπέλλου του 2022. Αυτό ενισχύεται από την επιεική πολιτική του Κατάρ για την πολιτογράφηση των αθλητών για τα αθλήματα.

Δείτε επίσης 

 Αθλητισμός στο Κατάρ

Παραπομπές

Εξωτερικοί σύνδεσμοι 
 

Ακαδημία Ασπάιρ
Ποδοσφαιρικές ακαδημίες στην Ασία
Αθλητικοί οργανισμοί του Κατάρ
Λήμματα που περιέχουν κείμενο στα αραβικά